Shaista Ikramullah

Begum Shaista Suhrawardy Ikramulla (Kalkuta, 1915eko uztailaren 22a - Karatxi, 2000ko abenduaren 11) Pakistango politikari, diplomazialari eta idazlea izan zen. Pakistango ordezkaria izan zen Nazio Batuetan eta ondoren, enbaxadore, Marokon.

 Biografia 
Shaista Akhtar Banu Suhrawardy bezala jaio zen, politikari eta medikuen familia batean. Aita, Hassan Suhrawardy, Britaniar Armadaren kide ohia, Kalkutako Unibertsitatearen zuzendaritzan aritu zen. Huseyn Shaheed Suhrawardy ministro oiharen iloba izan zen. 1933an Mohammed Ikramullah politikariarekin ezkontzean bere abizena hartu zuen.

Kalkutako Loreto Unibertsitatean ikasi zuen eta Emakume Musulmanen Ikasle Federazioan parte hartu zuen.

1940an, Londresko Unibertsitateko doktoretza bat lortzen zuen lehenengo emakume musulmana izan zen. Bere doktorego tesian Urdu hizkuntzan garatutako eleberri eta ipuinei buruz aritu zen, literatura espezializatua.

Tehzeeb-e-Niswan eta Ismat aldizkarientzat idatzi zuen, emakumeen aldizkariak urdueraz, baita ingelesezko egunkarietan. Ipuin liburuak eta saiakerak idatzi zituen, baita bere autografia ere, De Purdah al Parlamento (1963), bere libururik ezagunena.

 Ibilbide politikoa 

Pakistango Mugimenduan aktiboki parte hartu zuen emakume musulman bakanetakoa izan zen. 

1946an Indiako Asanblada Konstituziogilean parte hartzeko aukeratu zuten, baina ez zuen inoiz bere aulkia bete, Liga Musulmanak atzera bota baitzuen. Urtebete geroago, 1947an, Pakistango lehen Batzar Konstituziogilean parte hartu zuten bi emakumeetako bat izan zen.

Giza Eskubideen Aldarrikapen Unibertsalaren (1948) eztabaidetan parte hartu zuen eta 16. artikulua defendatu zuen, ezkontideen arteko eskubide berdintasunari dagokiona, bortxazko ezkontza eta haurren ezkontzaren aurkako erreminta izango zelakoan. Ondoren, Genozidioa zigortzeko Hitzarmenaren (1951) eztabaidetan parte hartu zuen.

1964tik 1967ra Pakistango enbaxadore izan zen, Marokon.

 Obrak 

 Koshish-e-Natamaam (1950).
 Beyond the Veil (1953).

 Sariak eta Aitortzak 

 2002an Pakistango gobernuak hil osteko sari zibil garrantzitsuena eman zion, Nishan-i-Imtiaz.

 Ikus, gainera 

 Purdah
 Indiaren partizioa
 Hansa Mehta

 Erreferentziak 

 Kanpo estekak 

Kategoria:Kalkutarrak
Kategoria:Pakistango idazleak
Kategoria:Pakistango politikariak
Kategoria:Emakume idazleak
Kategoria:Emakume enbaxadoreak
Kategoria:Enbaxadoreak
Kategoria:Kalkutako Unibertsitateko ikasleak